გორან პანდევი
გორან პანდევი (მაკედ. Горан Пандев; დ. 27 ივლისი, 1983) — ჩრდილოეთმაკედონიელი ფეხბურთელი. თამაშობს თავდამსხმელის პოზიციაზე. მან კარიერის ყველაზე ტიტულოვანი მონაკვეთი მილანის „ინტერში“ გაატარა. პანდევმა გუნდის რიგებში მოიგო იტალიის სერია ა, იტალიის საფეხბურთო თასი, იტალიის საფეხბურთო სუპერთასი, უეფა-ს ჩემპიონთა ლიგა და ფიფა-ს მსოფლიო საკლუბო ჩემპიონატი. ის იყო გუნდის წევრი 2010 წელს, მაშინ როდესაც „ნერაძურიმ“ ტრებლი მოიგო. პანდევი არის ჩრდილოეთმაკედონიის ნაკრების ყველა დროის საუკეთესო ბომბარდირი. ის იყო ნაკრების კაპიტანი 2020 წლის ევროპის საფეხუბრთო ჩემპიონატზე რის შემდეგაც სანაკრებო კარიერა დაასრულა.